Document ID: 32001R0849

Kommissionens forordning (EF) nr. 849/2001
af 30. april 2001
om nedsættelse af EF-tilbagekøbsgodtgørelsen for ferskner og nektariner for produktionsåret 2001/02 som følge af overskridelse af interventionstærsklen for produktionsåret 2000/01
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2200/96 af 28. oktober 1996 om den fælles markedsordning for frugt og grøntsager(1), senest ændret ved Kommissionens forordning (EF) nr. 718/2001(2), særlig artikel 27, stk. 1 og 2, og
ud fra følgende betragtninger:
(1) Interventionstærsklen for produktionsåret 2000/01 er ved Kommissionens forordning (EF) nr. 931/2000(3) fastsat til 238200 tons for ferskner og 83200 tons for nektariner. I artikel 3 i nævnte forordning (EF) nr. 931/2000 er det endvidere fastsat, at hvis mængden af ferskner og nektariner, der er tilbagekøbt i perioden fra 1. marts 2000 til 28. februar 2001, overstiger denne tærskel, nedsættes den EF-tilbagekøbsgodtgørelse, der er anført i bilag V til forordning (EF) nr. 2200/96 for produktionsåret 2001/02, proportionalt med overskridelsens omfang i forhold til den produktion, der er lagt til grund for beregningen af den pågældende tærskel.
(2) Ifølge oplysningerne fra medlemsstaterne er der for produktionsåret 2000/01 tilbagekøbt 251515 tons ferskner og 117961 tons nektariner.
(3) Den EF-tilbagekøbsgodtgørelse, der er fastsat ved forordning (EF) nr. 2200/96 for produktionsåret 2001/02, skal følgelig nedsættes med 0,57 % for ferskner og 4,18 % for nektariner.
(4) Artikel 3 i Kommissionens forordning (EF) nr. 931/2000 fastsætter, at følgerne af overskridelsen af interventionstærsklen gælder for det følgende produktionsår. Det er derfor nødvendigt at anvende den således nedsatte EF-tilbagekøbsgodtgørelse i løbet af produktionsåret 2001/02 for ferskner og nektariner.
(5) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Friske Frugter og Grøntsager -
UDSTEDT FØLGENDE FORORDNING:
Artikel 1
EF-tilbagekøbsgodtgørelsen for produktionsåret 2001/02 fastsættes til
- 11,65 EUR pr. 100 kg netto for ferskner
- 13,33 EUR pr. 100 kg netto for nektariner.
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 30. april 2001.

Labels: 3
17
6